Редупликация (икеләтелгән һүҙ), был осраҡта иероглифты ҡабат яҙыу урынына одоридзи 々 билдәһе ҡулланылыуы мөмкин: 山 (яма, тау) — 山々 (ямаяма, тауҙар). Икенсе һүҙ йыш ҡына рэндаку күренешенә дусар ителә, йәғни икенсе һүҙҙең башланғыс һаңғырау тартынҡыһы яңғырауға әйләнә: 日 (хи, көн) — 日々 (хиби, көндәр), 人 (хито, кеше), 人々 (хитобито, кешеләр), 島 (сима, утрау) — 島々 (симадзима, утрауҙар). Бөтә һүҙҙәр ҙә бындай юл менән күплек һанына эйә була алмай.